b'\n_START_ARTICLE_\nRazplet (literatura)\n_START_PARAGRAPH_\nRazplet v stopnjah v dramskem tekstu povzro\xc4\x8di preobratni moment ali peripetijo in je del t. i. dramskega tikotnika ki ga je v svojem delu v delu\xc2\xa0\xc2\xbbTehnika drame\xc2\xab\xc2\xa0(Technik des Dramas) postavil Gustav Fraytag._NEWLINE_Peripetija dramsko dogajanje zasu\xc4\x8de v novo smer. Kar je bilo prej navidezno v prid junakove sre\xc4\x8de, je sedaj njegova nesre\xc4\x8da, in kar mu je bilo navidezno v pogubo, je sedaj zanj dobro. Posebno razplet u\xc4\x8dinkuje tedaj, kadar junak misli, da se bli\xc5\xbea re\xc5\xa1itev, gledalec pa \xc5\xbee vidi, da hiti v neizogiben propad. Razplet je navadno hitrej\xc5\xa1i kot zaplet. Razni zaviralni momenti pa ga vendarle sku\xc5\xa1ajo zavla\xc4\x8devati. Ob njih se v gledalcu vzbudi \xc5\xa1e \xc5\xbearek upanja na junakovo re\xc5\xa1itev. Peripetije so velikega psiholo\xc5\xa1kega pomena, saj je nesre\xc4\x8da vedno huj\xc5\xa1a, \xc4\x8de pride nepri\xc4\x8dakovano. Odlo\xc4\x8dilni moment junakovo usodo dokon\xc4\x8dno zape\xc4\x8dati._NEWLINE_Primer. Shakespeare, Julij Cezar._NEWLINE_Takoj za Brutom stopi pred ljudstvo Antonij in s svojim sijajnim lokavim govorom v trnutku sprevr\xc5\xbee javno mnenje in zaneti divje sovra\xc5\xa1tvo do zarotnikov. (Preobratni moment.) Ljudstvo se ogor\xc4\x8deno vr\xc5\xbee na morilce. Zarotniki se v strahu razbe\xc5\xbee. (Prva stopnja razpleta.) Vodenje dr\xc5\xbeave prevzame triumvirat. Njegova \xc4\x8dlana Antonij in prvi dedi\xc4\x8d Cezarjeve imperatorske ideje Oktavij napravil na\xc4\x8drt za boj zoper republikance. Tudi Brut in Kasij zbereta vojsko. (Druga stopnja razpleta.) V sanjah se Brutu prika\xc5\xbee Cezarjev duh in mu napove , da se bo v bitki pri Filipih ma\xc5\xa1\xc4\x8deval nad njim. (Odlo\xc4\x8ditveni moment.) Vojski se sre\xc4\x8data pri Filipih. Sprva je vojna sre\xc4\x8da Brutu naklonjena in nad enim krilom Oktavijanove voJke zmaga.(Zaviralni moment.)'